
de Adriana Stoicescu, judecător 


Că se îmbracă în roz...nu e o problemă. 


Că e rochiță, nici asta nu ar fi. 


La urma urmei, în urmă cu câteva decenii, Coco Chanel, guru nostru în materie de modă, 


era oripilată de femeile ce poartă pantaloni. 


Problema apare când ceea ce este, în mod evident, o deviaţie, tinde să se impună ca 
normă. 


Iar cei care nu se conformează sunt, pentru început, apostrofați. 


Apoi arătați cu degetul. 


Apoi penalizaţi că nu se supun. 


Și știm cu toții unde poate duce nesupunerea, nu? 


Să fim serioși, nu interesează pe nimeni sau nu ar trebui să intereseze, cum alege fiecare să 
își trăiască intimitatea. 

Lumea a luat-o complet pe arătură promovând cu obstinaţie libertatea pe toate planurile, 
fără limite și restricţii, fără reguli, libertate de dragul libertății. 


Oamenii cu un minim bun simț, slabi de înger dar dornici de acceptare, un pic slugarnici și 
comozi, au achiesat rapid la absolut toate aberaţiile, fără să realizeze și, probabil, fără să le 
pese că își aduc o contribuţie majoră la disoluția normalităţii. 

Veţi sări și veți striga: ce e normalitatea? 

Păi e aia, bat-o vina, care rezultă din anatomie: bărbat și femeie. 


Că iacătă, tot știința ne zice că varza e varză și nu broască țestoasă. 


Iar găina, că tot sunt fericită posesoare, nu simte nevoia să se identifice cu vecina capră, ci 
face ce știe ea să facă, așa cum, ce să vezi, a lăsat-o ÄI de Sus pe lumea asta: face ouă. 


Pe care ființele non binare le consumă.... 

Ceea ce la început părea o glumă sinistră va deveni normă. 

Și ca în bancurile proaste, cei care urlăm în pustiu vom sfârși arși pe rug, cu unii și alții, 
îmbrăcați în rochiţe roz, învârtindu-se pe lângă noi, încercând să ne smulgă, în timp ce focul 
urcă și ne cuprinde, marea recunoaștere: 

Dumnezeu nu există. 

Căci, dragii moșului, doar despre asta e vorba în povestea cu rochița roz. 


Despre obsesia omului nou de a-L omori. 


Atât. 


